Վերջինս ընկել ու սկսել դանակով հարվածել Աշոտ Բաղդասարյանի ոտքերին: Միայն դրանից հետո են արձակվել կրակոցները… Պաշտպանը նշեց, որ պաշտպանական ճառում առավել մանրամասն կհիմնավորի իր դիրքորոշումը և Աշոտ Բաղդասարյանի կատարած գործողությունների իրավաչափ լինելը: Մեղադրողից հետաքրքրվեցի, թե անհարգալից ի՞նչ է ասել տուժողի որդի Տ. Արշակյանը Աշոտ Բաղդասարյանի հորը, որ Աշոտ Բաղդասարյանը գնացել է նրա բնակության վայր՝ պարզաբանում պահանջելու: Մեղադրողի խոսքով՝ Տ. Արշակյանը Աշոտ Բաղդասարյանի հորը դիմել է… միայն անունով… Այսինքն՝ ոչ թե մականունով, որևէ վիրավորական բառով, այլ պարզապես՝ անունով, լավ, հայկական անունով է դիմել, բայց ասենք՝ առանց «ձյաձ»-ի՝ մի խոսքով չի հարգել տարիքը…